Page:Oxford Book of English Verse 1250-1900.djvu/595

 496. My Bonnie Mary

Go fetch to me a pint 'o wine, An' fill it in a silver tassie, That I may drink, before I go, A service to my bonnie lassie. The boat rocks at the pier o' Leith, Fu' loud the wind blaws frae the ferry, The ship rides by the Berwick-law, And I maun leave my bonnie Mary.

The trumpets sound, the banners fly, The glittering spears are rankèd ready; The shouts o' war are heard afar, The battle closes thick and bloody; But it's no the roar o' sea or shore Wad mak me langer wish to tarry; Nor shout o' war that's heard afar— It's leaving thee, my bonnie Mary!

496. tassie] cup. 497. John Anderson, my Jo

John Anderson, my jo, John, When we were first acquent, Your locks were like the raven, Your bonnie brow was brent; But now your brow is beld, John, Your locks are like the snow; But blessings on your frosty pow, John Anderson, my jo!

497. jo] sweetheart. brent] smooth, unwrinkled. beld] bald. pow] pate.